Haoma
Haoma (av. 𐬵𐬀𐬊𐬨𐬀) – avestoje, zoroastrizmo sakraliniuose tekstuose aprašomas šventas augalas ir iš jo išgaunamas ritualinis gėrimas (enteogenas), taip pat dievybė, suteikianti nemirtingumą, vaisingumą, sveikatą. Tapatinamas su vedose aptinkamu soma. Manoma, kad žodis hoama kilęs iš vedų kalbos žodžio soma (skr. सोम) bei jo šaknies su- („sunkti“), ši toliau iš ide. *seu- („sultys, salėti“ iš etimologiškai atitinka liet. sulà). Tiek pastarojo žodžio etimologija, tiek ritualo svarba leidžia manyti, kad bendra indoiranėnų kalba dabartiniame Irane ir šiaurės Indijoje kalbėję protėviai išpažino religiją, kuri atsirado anksčiau nei zoroastrizmas.